अत्तरियालाई ह्वाइट हाउसको साथ
रुस्लान धनगढी प्रिमियर लिग (डीपीएल) मा प्रतिस्पर्धा गर्न लागेको फ्रेन्चाइज टोली सीवाईसी अत्तरियालाई ह्वाइट हाउस इन्टरनेश्नल स्कुल र कलेजले प्रयोजन गरेको छ । निर्धारित तालिका अनुसार अत्तरियाले आइतबार विराटनगर किंग्ससँग खेल्ने कार्यक्रम छ । 
धनगढी — रुस्लान धनगढी प्रिमियर लिग (डीपीएल) मा प्रतिस्पर्धा गर्न लागेको फ्रेन्चाइज टोली सीवाईसी अत्तरियालाई ह्वाइट हाउस इन्टरनेश्नल स्कुल र कलेजले प्रयोजन गरेको छ । निर्धारित तालिका अनुसार अत्तरियाले आइतबार विराटनगर किंग्ससँग खेल्ने कार्यक्रम छ । अत्तरियालाई ह्वाइट हाउससँगैं राष्ट्रिय वाणिज्य बैंक, नेपाल टेलिकम लगायतको साथ रहेको छ । प्रायोजन सम्झौताबारे भने खुलाइएको छैन । ह्वाइट हाउसका प्रमुख युवराज शर्माले ह्वाइट हाउस र नेपालको क्रिकेट इतिहास पुरानो भएको र अहिले फेरि अत्तरियाबाट क्रिकेटमा जोडिएको जनाए । अत्तरियाका प्रशिक्षकमा रायन मेरोन र विश्व क्रिकेटका फिल्डिङ हस्ती दक्षिण अफ्रिकाका जोन्टी रोड्सका मेन्टरमा छन् । आफ्नो टोली युवा खेलाडी रहेको र केही अनुभवी खेलाडी पनि भएकाले टिमलाई उत्साहित बनाएको मेरोनले बताए । रोड्सले आफू सामुदायीक गतिविधिबाट कार्य गर्न इच्छुक भएकाले अत्तरिया र डीपीएलमा आवद्ध भएको जनाए । 